COM7 บวกเกือบ 4% คาดผลการดำเนินงาน Q4 โตเด่น รับ High season
COM7 บวกเกือบ 4% ล่าสุด ณ เวลา 14.56 น. ราคาอยู่ที่ 11.70 บาท บวก 0.40 บาท หรือ 3.54% สูงสุดที่ 11.80 บาท ต่ำสุดที่ 11.40 บาท มูลค่าซื้อขายที่ 230.59 ล้านบาท โบรกฯ ชูเป้า 12.50 บ. คาดผลการดำเนินงาน Q4/59 โตเด่น รับ High season - เริ่มจำหน่าย iPhone 7 ในไทย 21 ต.ค.นี้
20 ต.ค. 2559

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ณ เวลา 14.56 น. ราคาอยู่ที่ 11.70 บาท บวก 0.40 บาท หรือ 3.54% สูงสุดที่ 11.80 บาท ต่ำสุดที่ 11.40 บาท มูลค่าซื้อขายที่ 230.59 ล้านบาท 

ด้าน บล.เคจีไอ ระบุในบทวิเคราะห์ว่า บริษัท คอมเซเว่น จำกัด (มหาชน) หรือ COM7 (เป้าสูงสุด Consensus 12.5 บาท) 1) ประเมินผลการดำเนินงานไตรมาส 3/59 จะเติบโต เทียบช่วงเดียวกันของปีก่อน (เริ่มรับรู้ผลการเป็นพันธมิตรกับ TRUE) แต่อาจลดลง เทียบไตรมาสก่อนหน้า (ปัจจัยฤดูกาล + ลูกค้ารอ iPhone 7)
คาดแนวโน้มผลการดำเนินงานไตรมาส 4/59 จะเติบโตเด่นจากการเป็น High season + เริ่มจำหน่าย iPhone 7 ในไทยวันที่ 21 ต.ค.นี้ + ผลการเป็นพันธมิตรกับ TRUE จะเริ่มชัดเจนขึ้นในช่วง High season (ขายเครื่องพ่วงซิม + บริหาร TRUE shop) นอกจากนี้ CNBC รายงานข่าว Apple มีโอกาสเปิดตัว MacBook Pro ใหม่ปลายเดือน ต.ค.นี้ คาดเป็นบวกต่อยอดขายของ COM7